غلام علی الانا (ماہر تعلیم)

پروفیسر ڈاکٹر غلام علی الانا سندھ سے تعلق رکھنے والے نامور ادیب، دانشور، پروفیسر امریطس، ادبی نقاد، ماہر لسانیات اور محقق تھے۔ وہ 15 مارچ 1930ء میں گوٹھ تڑ خواجہ، تعلقہ جاتی، ضلع سجاول میں پیدا ہوئے۔ انہوں نے ابتدائی تعلیم، کراچی، میر پور بٹھورو اور ٹنڈو محمد خان میں حاصل کی۔ 1955ء میں جامعہ سندھ سے ایم اے (سندھی) حاصل کی۔ پھر مزید تعلیم کے لیے 1962ء میں انگلستان چلے گئے اور اسکول آف اورینٹل اینڈ افریقن سٹڈیز، یونیورسٹی آف لندن سے ایم اے (لسانیات)  کی کی تعلیم مکمل کی۔ پھر 1971ء میں جامعہ سندھ سے پروفیسر ڈاکٹر غلام مصطفیٰ قاسمی کی زیر نگرانی پی ایچ ڈی کی سند حاصل کی۔ 1976ء میں جامعہ سندھ میں شعبہ سندھی میں پروفیسر مقرر ہوئے۔ 6 جنوری 1981ء سے 9 ستمبر 1981ء تک جامعہ سندھ کے آرٹس فیکلٹی کے ڈین مقرر رہے۔  9 اگست 1983ء سے 4 ستمبر 1989ء تک علامہ اقبال اوپن یونیورسٹی، اسلام آباد کے وائس چانسلر اور پھر 21 جون 1993ء سے 28 جولائی 1995ء تک جامعہ سندھ کے وائس چانسلر رہے۔ 22 جولائی 1998ء سے اگست 2001ء تک سندھی زبان کا با اختیار ادارہ، حیدرآباد کے چیئرمین رہے۔ ڈاکٹر غلام علی الانا 28 نومبر 2020ء کو  کراچی کی نجی اسپتال میں وفات پاگئے ۔ انہیں حیدرآباد میں دفن کیا گیا۔

حوالہ جات

1930ء کی پیدائشیں
2020ء کی وفیات
ضلع سجاول کی شخصیات
جامعہ لندن کے فضلا
فضلا جامعہ سندھ
پاکستانی ماہرین سندھیات
پاکستانی معلمین
جامعہ سندھ کا تدریسی عملہ
ستارۂ امتیاز وصول کنندگان
سندھی شخصیات
پاکستانی ماہرین تعلیم
علامہ اقبال اوپن یونیورسٹی کا تدریسی عملہ